Tarybos reglamentas (EB) Nr. 355/2003
2003 m. vasario 20 d.
dėl leidimo pašaruose naudoti priedą avilamiciną
(tekstas svarbus EEE)
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1], ypač į jos 9 straipsnį,
kadangi:
(1) Direktyvos 70/524/EEB 2 straipsnio aaa dalyje nurodytas reikalavimas, kad leidimas vartoti antibiotikus turi būti susietas su asmeniu, atsakingu už jų išleidimą į apyvartą,
(2) Šios direktyvos 9 straipsnis numato, kad medžiagą, susietą su asmeniu, atsakingu už jų išleidimą į apyvartą, galima leisti naudoti 10 metų, jei išpildytos visos Direktyvos 3 straipsnio a punkte numatytos sąlygos.
(3) Dėl šio reglamento priede aprašyto antibiotinio preparato pateiktų dokumentų įvertinimas rodo, kad yra patenkintos Direktyvos 3 straipsnio a punkte nurodytos sąlygos, todėl produktas gali būti įtrauktas į gyvulių pašaruose leidžiamų naudoti priedų sąrašo I skyrių, kaip nurodyta Direktyvos 9t straipsnio b dalyje. Šiame sąraše pateikiami priedai, kuriuos naudoti gali būti leidžiama 10 metų.
(4) Komisijos 2001 m. liepos mėnesio Komunikate dėl Bendrijos strategijos kovojant su atsparumu antimikrobinėms medžiagoms išdėstyti efektyvios veiklos krypčių kovojant su atsparumu antimikrobinėms medžiagoms elementai. Vienas iš jų yra draudimas nuo 2006 m. sausio 1 d. naudoti pašaruose antibiotikus kaip augimą skatinančias priemones.
(5) Komisija pateikė Europos Parlamento ir Tarybos reglamento dėl priedų gyvulių maiste, kuriame numatoma palaipsniui nutraukti antibiotikų kaip augimą skatinančių priemonių naudojimą, pasiūlymą. Europos Parlamentas pirmajame skaityme pritarė pasiūlymui nutraukti naudojimą palaipsniui. Taryboje 2002 gruodį buvo pasiektas politinis susitarimas dėl bendros pozicijos nutraukti antibiotikų kaip augimą skatinančių priemonių naudojimą iki 2006 m. sausio 1 d. Todėl šiame reglamente nustatyta leidimo naudoti trukmė turėtų būti žymiai ribojama priimant naują reglamentą, reguliuojantį priedų naudojimą gyvulių maiste.
(6) Nesant Maisto grandinės ir gyvūnų sveikatos nuolatinio komiteto pritariančios nuomonės, Komisija negalėjo priimti nuostatų Direktyvos 23 straipsnyje nustatyta tvarka,
PRIĖMĖ ŠĮ REGLAMENTĄ:
1 straipsnis
Priede nurodytas antibiotikų grupei priklausantis priedas avilamicinas leidžiamas naudoti kaip priedas gyvulių maiste šio reglamento priede nustatytomis sąlygomis.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. vasario 20 d.